《陪张燕公行郡竹篱》
唐代·赵冬曦

良臣乃国宝，麾守去承明。外户人无闭，浮江兽已行。

随来晋盗逸，民化蜀风清。郛郭从彝典，州闾荷德声。

小人投天涯，流落巴丘城。所赖中和作，优游凿与耕。

作者简介：赵冬曦，（677－750）[唐]定州鼓城（今河北晋县）人。进士。开元初，累迁中书舍人内供奉，国子祭酒。工正书，景云二年（七一一）褚庆文所撰唐胜业寺双弥勒像碑，为其所书。《唐书本传、金石录》。